मेयर कप बास्केटबल
मेयर कप स्कुल ओलम्पिक बास्केटबल च्याम्पियनसिपमा बुधबार कार्मेल, पदम मेमोरियल, नवज्योति र जेम स्कुल सेमिफाइनल पुगेका छन् । 
धरान — मेयर कप स्कुल ओलम्पिक बास्केटबल च्याम्पियनसिपमा बुधबार कार्मेल, पदम मेमोरियल, नवज्योति र जेम स्कुल सेमिफाइनल पुगेका छन् । छात्रातर्फ कार्मेलले शारदा बालिकालाई ६–०, पदमले सिओन स्कुललाई ११–२ स्कोरले हराए । छात्रतर्फ नवज्योतिले किराँतेश्वर माविलाई २०–१६, जेमले सिओनलाई ३१–२ स्कोरले पन्छाए । पदमकी पूजा श्रेष्ठले ७, नवज्योतिकी रकि लिम्बूले ६ र जेमका अभिमान राईले १८ स्कोर जोडेका थिए । बिहीबार छात्रतर्फ सेमिफाइनलमा डिपोले जेमसँग र कार्मेलले नवज्योति तथा छात्रातर्फ डिपोले पदम मेमोरियल र कार्मेलले आइडलसँग खेल्ने छन् ।